Conduct unbecoming an officer and a gentleman

Conduct unbecoming an officer and a gentleman er et engelsk uttrykk fra den militære strafferetten i flere (angelsaksiske) land og beskriver en straffbar handling som kan påtales ved krigsrett. På norsk kan straffebudet oversettes som «adferd som anses utilbørlig for en offiser og gentleman». Formålet er å forebygge og straffe oppførsel som skader den aktelse og tillit som er nødvendig for stillingen som befalingsmann med hensyn til den militære underordning.

Som det meste av angelsaksisk rett har straffebudet sin opprinnelse i Storbritannia. Det var ikke en del av krigsartiklene, men ble ansett som et lovbrudd etter common law i det 18. og 19. århundre. For eksempel ble oberst sir J. Eamer stilt for krigsrett i 1813 «For behaving in a scandalous, infamous manner, such as is unbecoming the character of an officer and a gentleman».E Samuel, An Historical Account of the British army: and of the Law Military William Clowes, London 1816 (p.650) Straffebudet ser ut til å først ha blitt kodifisert i den britiske marinedisiplinærloven av 10. august 1860, hvor det i § 24 heter at «Every Officer subject to this Act who shall be guilty of Cruelty, or of any scandalous or fraudulent Conduct, shall be dismissed with Disgrace from Her Majesty's Service; and every Officer subject to this Act who shall be guilty of any other Conduct unbecoming the Character of an Officer shall be dismissed, with or without Disgrace, from Her Majesty's Service.»William Loney RN - Background - The Naval Discipline Act, 1861

I USA er straffebudet nedfelt i militær straffelov § 133.Article 133  of the punitive code of the UCMJ, local copy at Cornell University

I populærkulturen er uttrykket blant annet kjent fra spillefilmen En offiser og en gentleman.

Referanser

Kategori:Engelske ord og uttrykk
Kategori:Militær rett
Kategori:Lovbrudd
Kategori:Britisk rett
Kategori:Rett i USA